Nakon Studenca, jaja zaražena opasnim sojem salmonele povlači i Konzum

Nakon Studenca, sporna jaja zaražena opasnim sojem salmonele povlači i trgovački lanac Konzum.

“Dragi kupci, nastavno na obavijest proizvođača Nujić Marko d.o.o., obavještavamo vas da se s tržišta povlači sljedeći proizvod: jaja svježa K Plus M 10/1 i jaja svježa K Plus M 10/1 podni uzgoj

Rok trajanja: svi rokovi trajanja. Proizvodač: Nujić Marko d.o.o. Razlog povlačenja proizvoda: prisustvo Salmonelle typhimurium

Molimo kupce da provjere jesu li kupili navedeni proizvod, ako jesu da se suzdrže od konzumacije te da ga vrate u najbližu Konzum prodavaonicu gdje će im biti vraćen novac.

Ispričavamo se kupcima na neugodnosti, no u interesu nam je da svi proizvodi koje stavljamo na tržište budu usklađeni s najvišim kriterijima kvalitete i zdravstvene ispravnosti”, rekli su u petak iz Konzuma.

Opasna bakterija u jajima iz dućana: ako imate ove simptome, odmah liječniku!

Danas se oglasio i Džavni inspektorat Republike Hrvatske.

“Obavještavamo potrošače da proizvođač konzumnih jaja NUJIĆ MARKO  d.o.o., zbog utvrđene bakterije Salmonella Typhimurium na farmi nesilica, iz preventivnih razloga opoziva konzumna jaja sljedećih LOT brojeva i datuma najbolje upotrijebiti do:

15012025, 16012025, 17012025, 18012025, 20012025, 21012025, 23012025, 24012025, 25012025, 27012025, 28012025

Proizvod nije u skladu s Uredbom 178/2002 o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane”, kažu u Inspektoratu.

Objava Nakon Studenca, jaja zaražena opasnim sojem salmonele povlači i Konzum pojavila se prvi puta na Danica.hr.